
22-TA-3145: Noteikumu projekts (Jauns)
Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi

	1.
	Noteikumu projekts
19. Projektu iesnieguma vērtēšanu Aģentūra veic ne vēlāk kā divu kalendāro mēnešu laikā pēc projektu iesniegumu iesniegšanas termiņa beigām.
	Priekšlikums
Atkārtoti aicinām svītrot noteikumu projekta 19. punktu. Ņemot vērā izziņā sniegto skaidrojumu par risināmo problēmu un paredzētā regulējuma būtību, ierosinām nepieciešamības gadījumā precizēt noteikumu projekta normas par lēmuma pieņemšanu, paredzot, ka lēmuma pieņemšanas termiņu var pagarināt ne vairāk, kā par vienu mēnesi.
Piedāvātā redakcija
-
	Andra Reinfelde (TM)

	2.
	Noteikumu projekts
21.5.1. projekta iesniedzēja un tā dalībnieku vai biedru (savstarpēji nesaistītu sīko (mikro), mazo un vidējo, lielo komersantu), neskaitot pētniecības un zināšanu izplatīšanas organizācijas un pašvaldības, eksporta apjoms pēdējā noslēgtajā finanšu gadā  vai nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kura sniegusi atbalsta vēstuli par projekta nozīmību nozares attīstībā, kuras kopējais eksporta apjoms pēdējā noslēgtā finanšu gadā līdz projekta iesnieguma iesniegšanai;
	Priekšlikums
Lūdzam precizēt noteikumu projekta 21.5.1. apakšpunkta redakciju, piemēram, svītrot vārdu "kuras" pirms vārda "kopējais". Vēršam uzmanību, ka šobrīd kritērijs nav saprotams.
Piedāvātā redakcija
-
	Andra Reinfelde (TM)

	3.
	Noteikumu projekts
32. Aģentūra noraida projekta iesniegumu, ja uz projekta iesniedzēju, vai noraida līguma par projekta īstenošanu grozījumus, ja uz sadarbības partneri attiecināms jebkurš no šādiem izslēgšanas kritērijiem:
	Priekšlikums
Vēršam uzmanību, ka noteikumu projekta 32. punktā ietvertais tiesiskais regulējums (izslēgšanas noteikumi, kas saistīti ar personas sodāmību) ir analoģisks tiesiskajam regulējumam, kas ietverts tiesību akta projektā 23-TA-2246 “Grozījumi Ministru kabineta 2022. gada 20. septembra noteikumos Nr. 594 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.1. pasākuma "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē)" īstenošanas noteikumi"”.

Vēršam uzmanību, ka par attiecīgajām tiesību akta projekta 23-TA-2246 normām Tieslietu ministrija  izteikusi iebildumus, proti:
-noteikumu projekta anotācijā iekļaut personai noteikto ierobežojumu attaisnojamības pamatojumu;
- ņemt vērā, ka noteikumu projektā (Ministru kabineta noteikumos) nav pieļaujams noteikt ar administratīvo atbildību saistītus ierobežojumus privātpersonām, kā arī likumā esošais pilnvarojums nepiešķir Ministru kabinetam tiesības noteikt šādus atbalsta piešķiršanas nosacījumus (kritērijus);
- ņemt vērā, ka nepieciešams anotācijā skaidrot un nepieciešamības gadījumā precizēt noteikumu projektā ietverto subjektu uzskaitījumu, ņemot vērā, ka nav saprotama noteikumu projektā ietverto sodīto personu izvēle (gan pats komersants, gan ar to saistītas personas).
 
Piedāvātā redakcija
-
	Andra Reinfelde (TM)



